Wikipedia-diskusjon:Sletting/Musikkundervisningen Norge (Muno)

message: *Utdypende  Bedriften oppgir til brreg.no å være stiftet i 2013, har NOK 21 476 000 i inntekter i 2019, per nå 89 ansatte og NOK 10 742 000 i lønnskostnader i 2019 (120 000 per ansatt dvs tilsvarer ca 20-30 fulltidsansatte). Domenenavnet muno.no eies av Musikkundervisningen Norge AS og bedriften kaller seg Muno, men Muno AS finnes og er en helt annen bedrift []. Dette er en liten bedrift målt i både omsetning og ansatte. 
* Artikkelen har referanser, men i hovedsak går de til eget nettsted. De tre som går til omtaler av bedriften går til lokalaviser og viser ikke frem relevans for bedriften. Drammens tidende 2011 (oppstart av skole, men ingen omtale av bedriften) [] Moss avis 2010 (om elevkonsert i Moss) [] og Budstikke 2005 (om Jon Torger Aabakken start i Asker av Musikkundervisningen DA som ble slettet i 2013 []) []. Jon Torger Aabakken sin management CV hos purehelp.no viser ingen notable roller for ham [], men han har vært en av de ansvarlige i Musikkundervisningen DA. 
* Finner ikke betydelig omtale av driften i riksdekkende medier. Jeg får ikke overveldende med treff i norske aviser på web og papir i Retriever Norge og søk på Muno gir treff på musikkskoleaktiviten, men også mye bomturer med treff på den andre bedriften som heter Muno AS, personer som heter Muno som for- eller etternavn og annet som ikke har noe med musikkskolen å gjøre. Det aller meste av omtaler som gjelder musikkskolen er i Budstikka og Moss Avis fordi de skriver om navngitte barns aktiviteter. En samling treff i VG gjelder en roer, fotballspiller og det meste er fra 1991 eller tidligere. Av de treffene jeg får i norske aviser hvor det er musikkskolen jeg får treff på er det typisk en lokaavis som skriver om barn eller om en musikkinteressert voksen og musikkskolen nevnes i forbifarten. De skriver jo mye mer om barn som går på en lokal kulturskole og får undervisning der. 
** Finner i Stavanger Aftenblad en prissammenligning mellom de kommunale kulturskolene og 4 lokale hvorav Muno er en av dem, se 
** Finner 9 private musikkskoler i Trondheim hvor Muno nevnes i en liste, men det avisen skriver om er en elev som ikke kom inn på den kommunale musikkskolen og valgte «Trondheim Private musikkskole (TPM) har eksistert siden 2012 og er ikke bare Trondheim største, men også en av landets største private musikkskoler, ... » Artikkelen gir også litt plass til Trondheim Musikkpark (TM) som har eksistert siden 2010, se 
** Finner omtale i lokalavis med oppstart av ny skole, se 
** Finner en omtale av Kristiansand kulturskole (1450 elevplasser, 233 elever i kø, kommunal tildeling 2014 21,5 millioner kroner) hvor det også gis omtale av Filadelfias musikkskole, Muno og Vågsbygd musikkskole, se 
** Ga gratis udervisning da konkurrenten Håkavika Musikkskole gikk konkurs, se 
** Åpnet på Jeløy i Moss, se 
** Typisk deltidsjobb "på si" for å finansiere andre aktiviteter for "lærerne", se 
* Artikkelen bærer sterkt preg av å være hjemmesidestoff (stoffet er da også i hovedsak hentet fra egen hjemmeside). 
** «Jon Aabakken startet Muno høsten 2004 ved å henge lapper i butikker med tilbud av gitartimer. Innen 2005 hadde folk begynte å ringe for å spørre om han kunne undervise andre instrumenter, og han tok kontakt med venner og bekjente for å høre om de vil bidra med sin musikkompetanse»
** «Muno innførte All Aces i 2013 – forløperen til det som i dag heter Muno Artist Program (MAP), som er en plattform hvor unge, spirende musikere får prøve seg i musikkbransjen under veiledning fra profesjonelle artister, låtskrivere og produsenter.» Fullstendig ukjent program og markedsføringsspråk. 
**«Senere i 2013 ønsket det daværende 4Sound-konsernet å avvikle sin musikkskoledrift som omfatter fem private musikkskoler, og Muno overtok driftsansvaret for dem.» 4Sound har vært en stor musikkjede, men gikk konkurs i 2019 []. NOK 108 728 000 i omsetning i 2018. Juridisk navn var MUSIC RETAIL NORWAY AS. De solgte instrumenter. Finner noen få spor av at de har drevet musikkskole i butikklokalene eller at musikklærere har drevet undervisning i butikklokalene. I 2019 finner jeg at Muno drives i lokalene til 4Sound Trondheim. Finner ingen spor av at Muno skal ha overtatt noen musikkskoler fra 4Sound.
**«Et arbeid med oppdatering av Munos pedagogiske rammeverk påbegynte i 2018, og lærere tok del i en serie med workshops som resulterte i utarbeidelsen av Munos Behovspyramide – grunnmuren i Munos pedagogiske visjon. I 2019 introduserte Muno sitt pedagogiske rammeverk og tilbud innen musikkproduksjon og låtskriving på en rekke av sine skoler. Da koronaviruspandemien rammet Norge i mars 2020 omstilte Munos  elever og 150 lærere seg til online undervisning.» Som ovenfor vist er med andre ord Kristiansand kulturskole alene omtrent like stor i antall elever og mottar bevilgninger som alene tilsvarer omsetningen i Muno, men i tillegg til de kommunale bevilgningene tar også Kristiansand kulturskole betalt for undervisningen så omsetningen må være mye større. Vi skal nok ikke ha artikler om alle de kommunale kulturskolene, det holder at vi har Kulturskole. Hvorvidt Kulturskolen Mjølkefabrikken og Kulturskolen i Brønnøy får bli egne diskusjoner, men de artiklene viser ikke frem relevans for et leksikon og :Kategori:Kulturskoler kan inneholde flere. Uansett viser vel nettopp de kommunale kulturskolene frem hvor liten del av musikklivet i en kommune disse små lokale musikkskolene er. 
*Barratt Due musikkinstitutt er en stiftelse som startet i 1927 som har NOK 69 358 000 i inntekter i 2019, per nå 158 ansatte og NOK 50 363 000 i lønnskostnader i 2019 (dvs 320 000 per ansatt) [] Det er ikke tvilsomt at Barratt Due er relevant for et leksikon, men de har da også produsert undervisning i veldig mange år, hatt veldig mange elever og lærere som er relevante for et leksikon og søk på Barratt Due i Bokhylla (nb.no) gir helt andre mengder treff i trykte publikasjoner enn Muno. Muno er ikke nærheten av å kunne sammenlignes med musikkskolen Barrat Due.
*I sum har jeg ikke klart å finne noe i avisene som tilsier at dette er en notabel bedrift. ツツDyveldi☯ prat  ✉ post 14. nov. 2020 kl. 11:55 (CET)
thread_title:  Utdypende kommentar